armvectores/hy_wikipedia_2023 huggingface dataset:
Գեորգի Չալտիկյան

Գեորգի Յակովի Չալտիկյան (հոկտեմբերի 6, 1908(1908-10-06), Կարս, Կարսի մարզ, Կովկասյան երկրամաս, Ռուսական կայսրություն - 1971, Մոսկվա, ԽՍՀՄ), հայ ճարտարապետ։
Ճարտարապետ, գեղանկարիչ Արմեն Չալտիկյանի հայրը։


== Կենսագրություն ==
1932 թվականին ավարտել է Մոսկվայի ճարտարապետության ինստիտուտը։ 1932 թվականից աշխատել է Մոսնախագիծ ինստիտուտում։ 1945-1965 թվականներին եղել է Մոսկվայի Իզմայլովո շրջանի գլխավոր ճարտարապետը։ Համահեղինակների հետ նախագծել և իրականացրել է Մոսկվայի տարբեր շրջանների հատակագծումն ու կառուցապատումը, Դավիդկովո, Կունցևո շրջանների, Գագարինի անվան հրապարակի, Վեռնադսկու պողոտայի կառուցապատումը, բնակելի տներ, Ռադիոէլեկտրոնիկայի, Կոշիկի, Կտորեղենի, Ճենապակու տները, Մոսկվայի շինարարների մշակույթի տունը, «Զվյոզդնի» կինոթատրոնը և այլն։


== Մրցանակներ ==
ԽՍՀՄ Նախարարների խորհրդի մրցանակ՝ Դավիդկովո շրջանի կառուցապատման համար


== Ծանոթագրություններ ==
Բուրեն (համայնք)

Բուրեն (հոլ.՝ Buren ( արտասանություն)), համայնք Նիդերլանդների Խելդերլանդ մարզում։ Տարածքը 134,66 կմ² է, բնակչությունը՝ 25.980 (2011 թ.)։ Մեկ շնչի տարեկան միջին եկամուտը 13.400 եվրո է։
(916) Ամերիկա

(916) Ամերիկա (անգլ.՝ America), աստերոիդ աստերոիդների հիմնական գոտում։ Հայտնաբերվել է 1915 թվականի օգոստոսի 7-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,365315 ա. մ., առավելագույնը մոտենում է 1,8077 ա. մ. հեռավորության վրա և հեռանում 2,9229 ա. մ.։ Արեգակի շուրջ մեկ ամբողջական պտույտ է կատարում 1328,72 երկրային օրվա ընթացքում, իր ուղեծրով շարժվելով միջինում 0,270938 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(916) Ամերիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իտալիայի քաղաքների ցանկ

Սա Իտալիայի քաղաքների այն ցուցակն է, որոնց բնակչությունը կազմում է ավելի քան 100 000 մարդ։
ISTAT-ի տեղեկությունները ներկայացվել են 2014 թվականի օգոստոսի 31-ին։ Առանցիկ տեղեկությունները հիմնված են 2011 թվականին Իտալիայում անցկացված պաշտոնական մարդահամարի հիման վրա։  (իտալերեն՝ bilancio demografico):


== Ցանկ ==


== Ծանոթագրություններ ==
(7642) 1988 TZ

(7642) 1988 TZ, աստերոիդ աստերոիդների հիմնական գոտում։ Հայտնաբերվել է 1988 թվականի հոկտեմբերի 13-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,277851 ա. մ., առավելագույնը մոտենում է 1,9782 ա. մ. հեռավորության վրա և հեռանում 2,5775 ա. մ.։ Արեգակի շուրջ մեկ ամբողջական պտույտ է կատարում 1255,7 երկրային օրվա ընթացքում, իր ուղեծրով շարժվելով միջինում 0,286692 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7642) 1988 TZ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օսոլինկա

Օսոլինկա (ուկրաիներեն՝ Осолинка), գյուղ Ուկրաինայի Վիննիցայի մարզի Լիտինկայի շրջանում։
2001 թվականի տվյալներով Օսոլինկա գյուղում բնակվում էր 459 մարդ։ Բնակավայրը զբաղեցնում է 0,155 կմ² տարածք։ Բնակչության խտությունը կազմում էր 2961,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զագորույկովկա

Զագորույկովկա (ուկրաիներեն՝ Загоруйківка), գյուղ Ուկրաինայի Խարկովի մարզի Կուպյանսկի շրջանում։ Բնակավայրը նախկինում նաև անվանվել է Սոլոնցի։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իտալիայի Հայ դատի հանձնախումբ

Իտափայի Հայ դատի հանձնախումբ, հիմնվել է Վենետիկում՝ Սուրեն Ծովիկյանի, Ավետիս Նազարյանի և Մելքոն Սուքիասյանի նախաձեռնությամբ։ Աշխույժ գործունեություն է ծավալել 1980-ական թվականներին։ Կազմակերպել է ցույցեր, ժողովներ՝ ի պաշտպանություն Արցախի, աշխատանք է տարել Իտալիայի կողմից Հայոց ցեղասպանության ճանաչման ուղղությամբ։
Պերմ (օդանավակայան)

Անվան այլ կիրառումների համար տե՛ս՝ Պերմ (այլ կիրառումներ)Պերմ (ռուս.՝ Международный аэропорт Пермь), միջազգային օդանավակայան, որը գտնվում է Պերմում։ Օդանավակայանը բացվել է 1965 թվականին։ Օդանավակայանը տեղակայված է քաղաքի կենտրոնից 17,6 կմ հեռավորության վրա։ Օդանավակայանի պաշտոնական անվանումն է «Միջազգային օդանավակայան Պերմ»։ Օդանավակայանը ծառայում է հիմնականում կանոնավոր ուղևորափոխադրումների համար։ 2006 թվականին փակվում է երկրորդ օդանավակայանը, որը գտնվում էր Պերմում։


== Օդանավակայնի տեխնիկական բնութագիր ==
Օդանավակայանը ունի սինթետիկ թռիչքուղի։ Թռիչքուղու չափերը հասնում է մինչև 3204х49 մետրի, իսկ բետոնի հաստությունը 23 սմ է։ Օդանավակայնը կարող է ընդունել բոլոր տեսակի ինքնաթիռներին։ Մագնիսական կուրսեր «թռիչք/վայրէջք» - 211°:


== Ուղևորափոխադրումներ ==
2014 թվականին օդանավակայնը սպասարկել է ավելի քան 1 319 253 ուղևորների, և ռեկորդ է սահմանել։ Նախորդ ռեկորդը գրանցվել է 1989 թվականին։ Այդ ժամանակ տեղափոխվել է ավելի քան 1 271 000 ուղևոր։ 2015 թվականին օդանավակայանից բացվում են նոր չվերթներ դեպի Եգիպտոս և Թուրքիա։


== Երթուղային ցանց ==


== Ծանոթագրություններ ==


== Արտաքին հղումներ ==
Օդանավակայանի պաշտոնական կայք
Aviapages.ru
Օդանավակայանի լուսանկարները
Մուկո

Մուկո (ճապ.՝ 向日市 Մուկո-սի), Ճապոնիայի Կիոտո պրեֆեկտուրայում գտնվող քաղաք։ Քաղաքի մակերեսը կազմում է 7,72 կմ², բնակչությունը՝ 55 729 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 7218,78 մարդ/կմ²։


== Աշխարհագրական դիրք ==

Քաղաքը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս քաղաքի հետ սահմանակցում են Կիոտո և Նագաոկակյո քաղաքները։


== Բնակչություն ==
Քաղաքի բնակչությունը կազմում է 55 729 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 7218,78 մարդ/կմ²։ Բնակչության թվաքանակի փոփոխությունը՝ 1970-2015 թվականներին.


== Սիմվոլիկա ==
Քաղաքը խորհրդանշող ծառ է համարվում սակուրան, ծաղիկ՝ միամյա արևածաղիկը։


== Քույր քաղաքներ ==
 Սարատոգա (Կալիֆոռնիա, ԱՄՆ, 1983 թվականից)
 Հանչժոու (Չժեցզյան, Չինաստան)


== Ծանոթագրություններ ==


== Արտաքին հղումներ ==
Մուկո քաղաքի պաշտոնական վեբկայք (ճապոներեն)
Պիսարևշչինա (այլ կիրառումներ)

Պիսարևշչինա, կարող է վերաբերել՝

Պիսարևշչինա - գյուղ, Ուկրաինայի Պոլտավայի մարզի Գադյաչի շրջանում
Պիսարևշչինա - գյուղ, Ուկրաինայի Պոլտավայի մարզի Դիկանկայի շրջանում
Պիսարևշչինա - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Ֆրիդրիխ Շլեգել

Ֆրիդրիխ Շլեգել (գերմ.՝ Friedrich Schlegel, մարտի 10, 1772(1772-03-10)[…], Հաննովեր, Բրաունշվայգ-Լյունեբուրգ - հունվարի 12, 1829(1829-01-12)[…] կամ հունվարի 11, 1829(1829-01-11), Դրեզդեն, Գերմանական միություն), գերմանացի քննադատ, մշակույթի փիլիսոփա, լեզվաբան, գրող։
Ավգուստ Վիլհելմ Շլեգելի եղբայրն է։
«Յենայի դպրոցի» ռոմանտիզմի տեսաբան։ Տեսական գրականագիտական աշխատություններից են՝ «Քննադատական դրվագներ» (1797), «Գաղափարներ» (1800), «Խոսակցություններ պոեզիայի մասին» (1800), «Դասախոսություններ հին և նոր գրականության մասին» (1813)։


== Ծանոթագրություններ ==
Լեյտոն Միստր

Լեյթոն Մարիսա Միստր (անգլ.՝ Leighton Marissa Meester, ապրիլի 9, 1986(1986-04-09)[…], Ֆորտ-Ուերտ),  ամերիկացի դերասանուհի, երգչուհի, երգահան և մոդել։ Առավել հայտնի է «Բամբասկոտը» պատանեկան դրամատիկական հեռուստասերիալից (2007–2012)։ Նկարահանվել է նաև «Ուժեղ կինո» (2008), «Քանթրի ստրոնգ» (2010), «Սենյակակիցը» (2011), «Մոնտե Կառլո» (2011), «Նարինջներ» (2011), «դատավորը» (2014) և այլ ֆիլմերում։ 
Դերասանական կարիերայից զատ, զբաղվում է նաև երաժշտությամբ։ 2009-ին նկարահանվել է «Cobra Starship» խմբի «Good Girls Go Bad» տեսահոլովակում, որն ընդգրկվեց Billboard Hot 100- ի լավագույն տասնյակում, և թողարկեց իր առաջին՝ «Somebody to Love» սինգլը։ Երկրորդ՝ «Your Love's a Drug» սինգլը թողարկել է 2010 թվականին։ Հեղինակել է նաև երգեր տարբեր ֆիլմերի սաունդթրեքների համար։  «Heartstrings» դեբյուտային ալբոմը լույս է տեսել 2014 թվականին։ Զբաղվել է մոդելինգով և եղել է «Jimmy Choo», «Herbal Essences», «Vera Wang» ապրանքանիշների դեմքը։


== Կենսագրություն ==
Միստրը ծնվել է Տեխասի Ֆորտ Ուորթ քաղաքում, գրող Քոնսթենս Լինի և անշարժ գույքի գործակալ Դուգլաս Ջեյ Միստրի ընտանիքում։ Ունի երկու եղբայր՝ ավագը Դուգլաս Լոգան Միստրն է (ծնված 1983 թվականին) իսկ կրտսերը՝ Ալեքսանդր (Լեքս) Միստրը (ծնված 1994 թվականին)։ Միստրի ծնվելու ժամանակ ծնողները գտնվում էին դաշնային բանտում, քանի որ մասնակցություն էին ունեցել թմրանյութերի առք ու վաճառքի մեջ, որը նրանք փորձել էին տեղափոխել Ջամայկաից դեպի Միացյալ Նահանգներ ։ Քոնսթենսին հաջողվել էր ծննդաբերել Լեյթոնին հիվանդանոցում և մեկ տարվա ընթացքում նրան հաջողվել էր հոգ տանել նրա մասին մինչև բանտ վերադառնալը ։ Հայրական տատն ու պապն այդ ժամանակահատվածում խնամում էին Միտրին։ Նա պնդում է, որ ծնողները նրան նորմալ դաստիարակություն են տվել և, չնայած նրանց հանցավոր անցյալին, հայտարարել է․
«Դա ինձ հասկացրեց, որ դուք չպետք է որևէ մեկին քննադատեք, մանավանդ ձեր ծնողներին, իրենց անցյալում կատարածի համար, քանի որ մարդիկ փոխվում են»։
Մեծացել է Ֆլորիդա նահանգի Մարկո կղզում, որտեղ մասնակցություն է ունեցել տեղական դրամատիկական թատրոնի կազմավորմանը։ Նրա ծնողները 1992 թվականին բաժանվեցին ։
11 տարեկան հասակում Միստրն ու եղբայրները իրենց մոր հետ տեղափոխվեցին Նյու Յորք։ Հաճախել է Մասնագիտական մանկական դպրոց և «Wilhelmina» մոդելային գործակալությունում աշխատել որպես մոդել, պատվիրելով Բրյուս Ուեբերի կողմից նկարահանված Ռալֆ Լորենի արշավը և աշխատել այն ժամանակվա լուսանկարիչ Սոֆյա Կոպպոլայի հետ։ Միստրը նաև նկարահանվել է «Tamagotchi»- ի և «Clearasil»-ի գովազդներում և Ամանդա Սեյֆրիդի  հետ միասին եղել «Limited Too»-ի մոդելներ։ 14 տարեկանում տեղափոխվել է Լոս Անջելես և սկսեց հաճախել Հոլիվուդի և Բևեռլի Հիլսի ավագ դպրոցներ։ Այնուհետև Մեստրը տեղափոխվեց փոքր մասնավոր դպրոց և ավարտեց սովորականից մեկ տարի շուտ։


== Ծանոթագրություններ ==
Չուլլու (Ղափանի շրջան)

Չուլլու, գյուղ Հայկական ԽՍՀի Ղափանի շրջանում, շրջանի արևելյան մասում, Սևաքար գյուղից հյուսիս-արևմուտք, Աճանան գետի ձախ կողմում, Սարալանջի վրա։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
1960-ական թվականներից հետո լիովին լքվել է։


== Բնակչություն ==
Բնակիչները հայեր էին։
Չուլլուի ազգաբնակչության փոփոխությունը.


== Ծանոթագրություններ ==


== Արտաքին հղումներ ==
(9796) 1996 HW

(9796) 1996 HW, աստերոիդ աստերոիդների հիմնական գոտում։ Հայտնաբերվել է 1996 թվականի ապրիլի 19-ին Ֆրանչեսկո Մանկայի և Պաոլո Կյավենայի կողմից Սորմանոյում։
Միջին հեռավորությունը Արեգակից կազմում է 2,567459 ա. մ., առավելագույնը մոտենում է 2,4651 ա. մ. հեռավորության վրա և հեռանում 2,6698 ա. մ.։ Արեգակի շուրջ մեկ ամբողջական պտույտ է կատարում 1502,64 երկրային օրվա ընթացքում, իր ուղեծրով շարժվելով միջինում 0,239579 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9796) 1996 HW աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քեյթ Նելիգան

Քեյթ Նելիգան (անգլ.՝ Kate Nelligan, մարտի 16, 1950(1950-03-16), Լոնդոն, Միդլսեքս շրջան, Օնտարիո, Կանադա), կանադացի դերասանուհի։


== Կենսագրություն ==
Քեյթ Նելիգանը ծնվել է 1951 թվականի մարտի 16-ին կանադական Լոնդոն քաղաքում, դպրոցի ուսուցչուհու և գործարանային շինարարի ընտանիքում։ Նելիգանը հաճախել է Լոնդոնի ուսումնարան, սովորել է Գլենդոն քոլեջում, բայց ուսումը չի ավարտել։ Հարազատ քաղաքի քոլեջը թողնելով՝ նա գնացել է Մեծ Բրիտանիա, որտեղ ընդունվել է Բեմական խոսքի և դրամատիկական արվեստի կենտրոնական դպրոց։ Հենց այնտեղ կայացել է նրա պրոֆեսիոնալ առաջնախաղը թատերական բեմում և հեռուստատեսությունում։


== Կարիերա ==
1975 թվականին նա առաջին անգամ հայտնվել է էկրանին, խաղալով ֆրանսա-բրիտանական «Ռոմանտիկ անգլուհին» մելոդրամայում։ 1979 թվականին կատարել է Լյուսի Սթյուարդի դերը «Դրակուլա» բրիտանական էկրանավորման մեջ։
1980-ականներին նա տեղափոխվել է ԱՄՆ, որտեղ ակտիվ աշխատել է Բրոդվեյում։ Իր դերերի համար թատերական «Թոնի» մրցանակաբաշխությանն ստացել է մրցանակ չորս անվանակարգերում։ 1991 թվականին դերասանուհին առաջադրվել է «Օսկար» մրցանակին, որպես «Երկրորդական պլանի լավագույն դերասանուհի» «Մակընթացությունների տիրակալը» ռոմանտիկ դրամայում։ Նույն թվականին դարձել է «BAFTA» մրցանակ՝ «Ֆրենկին և Ջոնին» մելոդրամայում կատարած Քորի դերի համար։
Հետագայում դերասանուհին շարունակել է իր աշխատանքը ինչպես ԱՄՆ-ում, այնպես էլ իր հայրենիք Կանադայում։


== Ֆիլմագրություն ==
1975 - Ռոմանտիկ անգլուհին
1975 - Կոմս Մոնտե-Քրիստո
1979 - Դրակուլա
1977, 1978, 1980 - Խաղալ այսօրվա համար
1990 - Սպիտակ սենյակ
1994 - Գայլ
2010 - Օրենք և կարգ։ Հատուկ մասնաշենք


== Արտաքին հղումներ ==
Քեյթ Նելիգան (անգլ.) Internet Movie Database կայքում


== Ծանոթագրություններ ==
Կիկիշովկա

Կիկիշովկա (ուկրաիներեն՝ Кикишівка), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1670 թվականին։
2001 թվականի տվյալներով Կիկիշովկա գյուղում բնակվում էր 268 մարդ։ Բնակավայրը զբաղեցնում է 1504 կմ² տարածք։ Բնակչության խտությունը կազմում էր 178,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագեևո (քաղաքատիպ ավան, Սուվորովսկի շրջան)

Ագեևո (ռուս.՝ Агеево), քաղաքատիպ ավան Ռուսաստանի Տուլայի մարզի Սուվորովսկի շրջանի կազմում։
Բնակչությունը 2010 թվականին գրանցված տվյալներով կազմում էր 6330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրուգլիկ (գյուղ, Շեպետովի շրջան)

Անվան այլ կիրառումների համար տե՛ս՝ ԿրուգլիկԿրուգլիկ (ուկրաիներեն՝ Круглик), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Կրուգլիկ գյուղում բնակվում էր 94 մարդ։ Բնակավայրը զբաղեցնում է 47 կմ² տարածք։ Բնակչության խտությունը կազմում էր 2410,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտեգրինո Վալտրավալիա

Մոնտեգրինո Վալտրավալիա (իտալերեն՝  Montegrino Valtravaglia), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 1178 մարդ է, ըստ 2008 թվականի տվյալների։ Բնակչության միջին խտությունը՝ 118 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 21010: Հեռախոսային կոդը՝ 0332։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0332 589732


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մովսեսշենի գետ

Անվան այլ կիրառումների համար տե՛ս՝ Մովսեսաշեն (այլ կիրառումներ)Մովսեսշենի գետ, գետ Հայաստանի Հանրապետության Կոտայքի մարզում։ Սկիզբ է առնում Գեղամա լեռների արևմտյան լանջերից և Սևաբերդ գյուղից 1 կմ հարավ-արևմուտք ձախից միանում Զառի սելավ գետի հունին։ Ունի 12 կմ երկարություն։


== Ծանոթագրություններ ==
Վալգյեռվե

Անվան այլ կիրառումների համար տե՛ս՝ Վալգյեռվե (այլ կիրառումներ)Վալգյեռվե (էստ․՝ Valgjärve), գյուղ Էստոնիայի Պիլվամաա նահանգի Վալգյեռվե շրջանում։
2011 թվականի տվյալներով գյուղում բնակվում էր 165 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գամսի

Գամսի (վրաց.՝ გამსი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1440 մետր բարձրության վրա։ Շրջկենտրոն Դուշեթից հեռու է 54 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 20 մարդ։


== Ծանոթագրություններ ==
Բարբարա Նեդելյակովա

Բարբարա Նեդելյակովա (սլովակերեն՝ Barbara Nedeljáková, մայիսի 16, 1979(1979-05-16), Բանկա Բիստրիկա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ դերասանուհի, ով համբավվել է հատկապես 2005 թվականին նկարահանված «Հոստել» սարսափ-ֆիլմի գլխավոր հերոսուհու դերը տպավորիչ կերպով կատարելու շնորհիվ 


== Կենսագրություն ==
Բարբարա Նեդելյակովան ծնվել է Բանսկա Բիստրիցա քաղաքում, որն այն ժամանակ Չեխոսլովակիայի կազմում էր, ներկայումս՝ Սլովակիայի։  Դերասանական վարպետություն ձեռք է բերել Չեխիայի մայրաքաղաք Պրահայում, այնուհետև աշխատանքի է անցել տիկնիկային թատրոնում, հանդես եկել ոչ մեծ դերակատարումներով։ Նրա արտիստական կարիերայում բեկումնային էր 2003 թվականը, երբ Հոլիվուդում Ջեքի Չանի ու Օուեն Ուիլսոնի հետ նկարահանվեց Shangai Knights («Շանհայցի ասպետներ») ֆիլմում։ 2005 թվականին, Կարլ Ուրբանի ու Ռոզամունդ Փայքի խաղընկերակցությամբ, դերակատարումով հանդես եկավ դասական տեսախաղի (վիդեոխաղի) վրա հիմնված Doom կինոնկարում։ Այդ նույն տարում Բարբարան մարմնավորեց Էլլի Ռոթի «Հոստել» ֆիլմի գլխավոր հերոսուհուն՝ Նատալյային՝ հանրակացարանում ապրող երիտասարդ ու գեղեցիկ մի աղջկա, ով հրապուրում, գայթակղում էր զբոսաշրջիկներին, և վերջիններս այդուհետ տանջամահ էին արվում։ Դա նրա առաջին խոշոր կինոդերն էր և միանգամից մեծ հաջողություն ու համբավ բերեց դերասանուհուն (ի դեպ, այդ ֆիլմի պրոդյուսերներից մեկն էլ նշանավոր կինոգործիչ Քվենտին Տարանտինոն է)։ 2012 թվականին Նեդելյակովան նկարահանվեց մերկապարուհի Ագռավի դերում «Մերկապարուհիներն ընդդեմ փոխակերպուկների» բրիտանական սարսափ-կատակերգությունում։
Կինոյում նկարահանվելով հանդերձ՝ դերասանուհին շարունակում է իր աշխատանքը տիկնիկային թատրոնում։


== Ֆիլմագրություն ==


== Ծանոթագրություններ ==


== Արտաքին հղումներ ==

Բարբարա Նեդելյակովա (անգլ.) Internet Movie Database կայքում
Ficha de Barbara Nedeljáková en ČSFD.cz
(1750) Էկերտ

(1750) Էկերտ (անգլ.՝ Eckert), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1950 թվականի հուլիսի 15-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 1,92667 ա. մ., առավելագույնը մոտենում է 1,5935 ա. մ. հեռավորության վրա և հեռանում 2,2599 ա. մ.։ Արեգակի շուրջ մեկ ամբողջական պտույտ է կատարում 976,81 երկրային օրվա ընթացքում, իր ուղեծրով շարժվելով միջինում 0,368547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,09° անկյուն։
Էկերտ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1750) Էկերտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաց զվարճալի ֆուտբոլի դպրոցներ

Բաց զվարճալի ֆուտբոլի դպրոցներ (Open fun football schools, OFFS), մարդասիրական նախագիծ, որի նպատակն է օգտագործել մանկական ֆուտբոլի զարգացումը որպես քաղաքական նպատակների հասնելու միջոց, այն է՝ խաղաղ գոյակցություն, ժողովրդավարություն և քաղաքացիական հասարակության զարգացում։


== Նպատակները և պատմությունը ==
ԲԶՖԴ-ն սկիզբ է առել Դանիայի ֆուտբոլի ասոցացիայի ամառային ֆուտբոլային դպրոցներից։ Նպատակն է հակամարտող տարածաշրջանների երեխաներին զվարճանալու հնարավորություն տալ ֆուտբոլի միջոցով։ Ծրագիրն առաջին անգամ 1998 թվականին իրագործվել է Բոսնիայում։ 2009 թվականի դրությամբ ծրագիրը կիրառվում է Մակեդոնիայում, Սերբիայում, Խորվաթիայում, Վրաստանում, Հայաստանում, Ադրբեջանում, Մոլդովայում, Հորդանանում, Սիրիայում և Լիբանանում։ Ծրագիրն իրականացնում են Դանիայի, Նորվեգիայի, Շվեդիայի, Ֆինլանդիայի արտաքին գործերի նախարարությունները և ՈՒԵՖԱ-ն։


== ԲԶՖԴ-ն Հայաստանում ==
ՀՖՖ-ն 2003 թվականին առաջարկություն է ստանում ԲԶՖԴ-ի դանիացի ղեկավար Անդերս Լևինսենից՝ ծրագրին մասնակցելու համար։ Նույն թվականին փորձնական ծրագիր է անցկացվում Մալաթիայի և «Փյունիկի» մարզադպրոցներում։ 2004 թվականին մասնակից մարզադպրոցների թիվը հասնում է 8-ի՝ ներառելով նաև մարզերի դպրոցները։ Արդեն 2005 թվականին ծրագրին մասնակցեցին 15 դպրոցներ, որոնցից միայն երկուսն էին մայրաքաղաքը ներկայացնում։ Նույն թվականից ծրագրի հայաստանյան ղեկավար է նշանակվում Մարինա Թաշչյանը։
2009 թվականին ևս մասնակցել են տասնհինգ դպրոցներ։


== Խաղերի կազմակերպումն ու խաղերի բնույթը ==


== Աղբյուրներ ==
Քոլագրի ջրամբար (Ծիլի-ծով)

Քոլագրի ջրամբար (Ծիլի-ծով), Ջրամբար Տավուշի մարզում։ Գտնվում է Արծվաբերդ-Քոլագիր ճանապարհի ձախակողմյան հատվածում, Խնձորուտ գետի վրա։ Ծիլի-ծովի ջրերն օգտագործվում են Արծվաբերդի, Այգեձորի, Նորաշենի, Վերին Կարմիրաղբյուրի, Չորաթանի հողատարածքները ոռոգելու նպատակով։ Ջրի ծավալը 4 միլիոն մ3։ Ջրամբարը ունի 700 հա հողատարածություն ոռոգելու կարողություն։
Շիրլի Չիսհոլմ

Շիրլի Անիտա Սենտ Հիլ Չիսհոլմ (անգլ.՝ Shirley Anita St. Hill Chisholm, նոյեմբերի 30, 1924(1924-11-30), Բրուքլին, Նյու Յորք, Նյու Յորք, ԱՄՆ - հունվարի 1, 2005(2005-01-01), Օրմոնդ Բիչ, Վոլուսիա շրջան, Ֆլորիդա, ԱՄՆ), ամերիկացի քաղաքական գործիչ, ԱՄՆ նախագահի թեկնածու 1972 թվականի ընտրություններում։


== Կենսագրություն ==
Շիրլի Անիտա Սենտ Հիլը ծնվել է 1924 թվականին, Նյու Յորքում՝ Բրուքլինում։ 1946 թվականին ավարտել է Բրուքլինի քոլեջը՝ ստանալով արվեստի բակալավրի կոչում, իսկ 1952 թվականին Կոլումբիայի համալսարանում ստացել է մագիստրոսի կոչում։ 1968 թվականին եղել է ԱՄՆ Կոնգրեսում ընտրված սևամորթ առաջին կինը։ Չիսհոլմը աշխատել է Կոնգրեսում յոթ ընտրաշրջան՝ 1969-1983 թվականներին։ 1972 թվականին նա առաջադրվել է ԱՄՆ նախագահի թեկնածու՝ դառնալով աֆրոամերիկացի առաջին կինը, որի թեկնածությունը առաջարկել է դեմոկրատական կուսակցությունը։
Չիսհոլմը երկու գրքի հեղինակ է։ Մահացել է 2005 թվականի հունվարի 1-ին Ֆլորիդայում 80 տարեկան հասակում։


== Ծանոթագրություններ ==


== Արտաքին հղումներ ==
Վիքիպահեստում կան մեդիաֆայլեր Շիրլի Չիսհոլմ թեմայով
Շիրլի Չիսհոլմի կենսագրությունը
Մ.թ.ա. 600


== Դեպքեր ==


== Ծնունդներ ==


== Մահեր ==
Ահա իմ գյուղը… (ֆիլմ, 1985)

«Ահա իմ գյուղը» ռուս.՝ «Вот моя деревня…», խորհրդային սոցիալական դրամա 20-րդ դարի վերջի սիբիրյան գյուղի ճակատագրի մասին, որը նկարահանվել է Անատոլի Զյաբրևի ակնարկների հիման վրա։


== Սյուժե ==
Երբեմնի ուժեղ ու մարդաշատ Կուդրինկա գյուղը աստիճանաբար անհետանում է ինդուստրացման ազդեցության տակ. ծերունիները մահանում են, երիտասարդները տեղափոխվում են քաղաք, որտեղ նրանց սպասում է ավելի հարմարավետ կյանք։ Հողերի ամայացումը դադարեցնելու համար կոլտնտեսության նախագահը ածխի կոմբինատի վարչակազմին առաջարկում է գյուղատնտեսական հողերի օգտագործման նոր, փոխշահավետ ձև։


== Դերերում ==
Ալեքսեյ Բուլդակով – Պավել Պետրովիչ Զուզենոկ, կոլտնտեսության նախագահ
Լարիսա Գրեբենշչիկովա – Նադեժդա Զուզենոկ
Յուլիա Դուդարևա – Պոլինա, Զուզենոկի դուստրը
Ալեքսանդր Ֆատյուշին – Պյոտր Դիլդին
Նատալյա Եգորովա – Մարինա Դիլդինա
Ալեքսանդր Պաշուտին – Ռոդիոն Պեգով
Նինա Ուսատովա – Զոյա Պեգովա
Նինա Ռուսլանովա – Մատրյոնա
Մարինա Տրեգուբովիչ – Եվդոկիա
Յուրի Դուբրովին – Զախար Պակլին, կոլտնտեսության պահակ
Նիկոլայ Իսպոլատով – դասախոս (հնչյունավորել է Էռնստ Ռոմանովը)
Վսեվոլոդ Կուզնեցով – Իվան Սավվիչ Պետրուսյով, շինկառավարման պետ
Իվան Կրասկո – Գերասիմով, շինարարության պետ
Ալեքսանդր Վդովին – Անատոլի Նիկոլաևիչ Զվերև, շինկառավարման կուսկազմակերպիչ
Պավել Կաշլակով – Վասիլի, Զուզենոկի վարորդը
Վլադիմիր Մենշով – Վասիլի Վասիլևիչ, կուսակցության շրջկոմի քարտուղար


== Նկարահանող խումբ ==
Սցենարը և բեմադրությունը՝ Վիկտոր Տրեգուբովիչի
Բեմադրող օպերատոր՝ Վլադիմիր Բուրիկին
Բեմադրող նկարիչ՝ Վիկտոր Ամելչենկով
Կոմպոզիտոր՝ Ալեքսեյ Ռիբնիկով
Հնչյունային օպերատոր՝ Նատալյա Լևիտինա
Ռեժիսոր՝ Վիկտոր Տրեգուբովիչ
Օպերատոր՝ Ալեքսեյ Ռոդիոնով
Մոնտաժող՝ Մարգարիտա Շադրինա
Խմբագիր՝ Սվետլանա Պոնոմարենկո
Տնօրեն՝ Գեորգի Գուրով


== Ծանոթագրություններ ==


== Արտաքին հղումներ ==
«Ահա իմ գյուղը» ֆիլմը  КМ.RU կայքում
Ժան Ալեքսանդր

Ժան-Մարկ Ալեքսանդր (ֆր.՝ Jean-Marc Alexandre, օգոստոսի 24, 1986(1986-08-24), Verrettes, Saint-Marc Arrondissement, Artibonite, Հայիթի), հաիթցի ֆուտբոլիստ, ամերիկյան «Ֆորտ-Լոդերդեյլ Ստրայկերս» ակումբի և Հայիթիի ազգային հավաքականի կիսապաշտպան։


== Ակումբային կարիերա ==
Ալեքսանդրը ծնվել է Հայիթիում, ապա տեղափոխվել է ԱՄՆ։ Սկզբնական շրջանում հանդես է եկել քոլեջի և համալսարանի ֆուտբոլային թիմերում, իսկ ապա խաղացել է USL լիգայում «Պալմ-Բիչ Պումաս» և «Վենտուրա Քաունթի Ֆյուժն» ակումբներում։
2009 թվականին Ժանը «Ռեալ Սոլթ-Լեյք» ակումբի կողմից դրաֆտ է ընտրվել։ Մարտի 29-ին ՄԼՍ-ում «Սիեթլ Սաունդերս»-ի դեմ խաղը նրա դեբյուտային խաղն էր։ Խաղային փորձ ձեռք բերելու համար Ալեքսանդրին վարձեց «Օստին Ացտեկս» ֆուտբոլային ակումբը։ 2011 թվականի հունիսի 5-ին «Վանկուվեր Ուայտկեպս»-ի դեմ մրցապայքարում նա խփել է իր առաջին գոլը «Ռեալ»-ի կազմում։
Տարեվերջին Ժանը տեղափոխվել է «Սան-Խոսե Էրտկվեյկս»։ 2012 թվականի հունիսի 24-ին «Սան-Խոսե»-ի կազմում առաջին խաղը խաղացել է ընդդեմ իր նախկին թիմի՝ «Ռեալ Սոլթ-Լեյք»-ի։ Նույն տարվա ամռանը Ալեքսանդրը վարձվեց «Օռլանդո-Սիթի» ֆուտբոլային ակումբի կողմից։ Վարձակալության ավարտից հետո ակումբը Ժանի հետ նոր պայմանագիր կնքեց։ 2014 թվականին նա տեղափոխվեց մալազիական «Նեգրի-Սեմբիլան»։ 2015 թվականի մրցաշրջանի ավարտից հետո, Ժանը վերադարձավ ԱՄՆ՝ պայմանագիր կապելով Հյուսիսամերիկյան ֆուտբոլային լիգայի՝ NASL-ի «Ֆորտ-Լոդերդեյլ Ստրայկերս» ակումբի հետ։


== Միջազգային կարիերա ==
2008 թվականի հունիսի 7-ին Հոնդուրասի դեմ ընկերական խաղում Ալեքսանդրը Հայիթիի հավաքականի կազմում խաղացել է իր առաջին մրցախաղը։ 2009 թվականին մասնակցել է ԿՈՆԿԱԿԱՖ-ի ոսկե գավաթին։ Մրցաշարի ժամանակ նա մասնակցել է Հոնդուրասի դեմ հանդիպմանը։
2011 թվականի սեպտեմբերի 2-ին 2014 թվականի Աշխարհի առաջնության ընտրական խաղում, ընդդեմ Վիրջինյան կղզիների հավաքականի, Ժանը դուբլի հեղինակ դարձավ՝ խփելով իր առաջին գոլերը ազգային հավաքականի կազմում։
2013 թվականին հավաքականի կազմում Ալեքսանդրը մասնակցել է ԿՈՆԿԱԿԱՖ-ի Ոսկե գավաթի խաղարկությանը։ Մրցաշարում նա խաղացել է ընդդեմ Հոնդուրասի, Սալվադորի ու Տրինիդադ և Տոբագոյի հավաքականների։ 2015 թվականին հավաքականի կազմում Ժանը երրորդ անգամ մասնակցել է ԿՈՆԿԱԿԱՖ-ի Ոսկե գավաթի խաղարկությանը։ Մրցաշարում նա խաղացել է ընդդեմ Հոնդուրասի, ԱՄՆ-ի ու Ճամայկայի հավաքականների։
2016 թվականին Ժանը հայտնվել է Ամերիկայի և ԱՄՆ-ի Գավաթի մասնակցության հայտում։ Մրցաշարում նա խաղացել է Պերուի, Բրազիլիայի և Էկվադորի թիմերի դեմ։


== Ծանոթագրություններ ==


== Արտաքին հղումներ ==
Պաշտոնական էջը (MLS)(չաշխատող հղում)
Վիճակագրությունը ըստ TransferMarkt-ի
Բռնապետության բնույթը և ստրկացման վերացումը (Աբդ ալ-Ռահման ալ-Քաուաքիբի)

Բռնապետության բնույթը և ստրկացման վերացումը 19-րդ դարի արաբ գրող և հրապարակախոս Աբդ ալ-Ռահման ալ-Քաուաքիբիի ամենահայտնի ստեղծագործություններից է։ Տպագրվել է 1901 թվականին։

Ալ-Քաուաքիբիի գրական գործունեության մեջ հաջորդ կարևոր հրապարակախոսական աշխատանքը, որը կրկին մեծ նշանակություն ունեցավ արաբական հրապարակախոսության զարգացման մեջ նրա «Բռնապետության բնույթն» է։ Այս գրքի մեջ ալ-Քաուաքիբին զարգացնում, խորացնում և համակարգի է բերում այն մտքերը, որոնք արտահայտվել են իր կողմից «Ումմ ալ-կուրա»-ում։ Այս աշխատության մեջ նույնպես ինչպես նրա մյուս հրապարակախոսական աշխատությունների մեջ առկա է ռացիոնալ-կրոնական աշխարհայացքը, նա քննադատում է բռնապետությունը։ Նրա համոզմամբ բռնապետությունը աղավաղում է կրոնական ուսմունքի իսկական իմաստը։ Բռնապետությունը կործանում է ազգի նյութական հարստությունները՝ վերածելով մարդկանց ունեցվածքը թալանի ապրանքի ինչպես բռնապետի կողմից, այնպես էլ օրենքը խախտողների կողմից։ Բռնապետությունը վերացնում է ցանկացած հետաքրքրություն աշխատանքի նկատմամբ, որի բարիքներից մարդիկ չեն կարող օգտվել։
Հարկ է նշել, որ ալ-Քաուաքիբին խոսելով բռնապետության մասին նկատի չունի միայն բռնապետությունը, որը տիրում է կոնկրետ երկրի ներսում, նա բռնապետություն ասելով հասկանում է նաև գաղութատիրական ռեժիմը՝ այն նույնպես համարելով կործանարար ազգի համար։ Ալ-Քաուաքիբիի այս երկու հրապարակախոսական աշխատությունները՝ «Ումմ ալ-կուրան» և «Բռնապետության բնույթը» համեմատելիս երևում է, որ նրանցում միայն քննադատություն առկա չէ, այն պարունակում է նաև դրական մասեր։ Օրինակ՝ ալ-Քաուաքիբին նշում է, բռնապետության դեմ պայքարի ուղիները, շարադրում է իր սեփական պատկերացումները հասարակության և պետության մասին։ Իր հրապարակախոսական աշխատությունների մեջ ալ-Քաուաքիբին անդրադարձ է կատարում նաև Եգիպտոսում իրականացվելիք ռեֆորմներին, որոնք նրա կարծիքով անհրաժեշտ են։


== Օգտագործված գրականության ցանկ ==
Долинина А.А. Очерки истории арабской литературы нового времени. Египет и Сирия. Публицистика 1870-1914. М.,1968.
Крымский А.Е. История новой арабской литературы (XIX - начало XX века). М, 1971.
Сафронов В.В. Новая арабская литература. М., 1996.


== Արտաքին հղումներ ==
Աբդ ալ-Ռահման ալ-Քաուաքիբի, Բռնապետության բնույթը և ստրկացման վերացումը, անգլերեն
Բալըքլը

Բալըքլը, գետ Իրանում, Արաքսի ավազանում։ Հոսում է Արդաբիլի շրջանով և Արաքսին է միանում աջից՝ Արդաբիլ քաղաքի մոտ։


== Ծանոթագրություններ ==
Գյուդա

Գյուդա (ֆր.՝ Gudas), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ (Պամիե շրջան)։ 
Համայնքի INSEE կոդ՝ 09137։


== Բնակչություն ==
Համայնքի բնակչությունը 2008 թվականին կազմում էր 138 մարդ։


== Տնտեսություն ==
2007 թվականի տվյալներով 92 աշխատունակ տարիքի մարդկանցից (15-64 տարեկան) 77-ը տնտեսապես ակտիվ էին, 15-ը անգործունակ (ակտիվության ցուցանիշը 83,7 %, 1999 թվականին եղել է՝ 77,6 %)։ 77 աշխատունակ բնակիչներից 69-ը աշխատում էին (39 տղամարդ և 30 կին), անաշխատանք էին 8-ը (1 տղամարդ և 7 կին)։ 15 անգործունակ մարդկանցից 3-ը աշակերտներ կամ ուսանողներ են, 6-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Գյուդա» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-30 
«Գյուդա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Էդուարդ Մարգարով

Էդուարդ Արտյոմի Մարգարով (հունիսի 20, 1942(1942-06-20), Բաքու, Ադրբեջանական ԽՍՀ, ԽՍՀՄ), ԽՍՀՄ, հայ ֆուտբոլիստ, սպորտի վաստակավոր վարպետ, ՀՍՍՀ վաստակավոր մարզիչ։ Ավարտել տեղի ֆիզկուլտուրայի ինստիտուտը, խաղացել «Լոկոմոտիվ» և «Նեֆթյանիկ» ակումբներում, 1971 թվականին տեղափոխվել է Երևան։ «Արարատի» կազմում 1971 թվականին նվաճել է ԽՍՀՄ արծաթե, 1973 թվականին՝ ոսկե մեդալներ, 1973, 1975 թվականներին դարձել ԽՍՀՄ գավաթակիր։ 1976 թ. նրա գլխավորությամբ Երևանի «Արարատը» դարձել է ԽՍՀՄ գարնանային առաջնության արծաթե մրցանակակիր, գավաթի եզրափակչի մասնակից։
ԽՍՀՄ առաջնություններում, գավաթային խաղերում, Եվրոպայի գավաթակիրների մրցաշարերում խփել է 157 գնդակ։
ԽՍՀՄ հավաքականի կազմում 1966 թվականին մասնակցել է աշխարհի 8-րդ առաջնությանը դարձել բրոնզե մեդալակիր։ Եղել է «Արարատի» ավագ մարզիչը, երկրորդ մարզիչը, Հայաստանի հավաքականի գլխավոր մարզիչը։


== Պարգևներ ==
«Հայրենիքին մատուցած ծառայությունների համար» 1-ին աստիճանի մեդալ (2011)
Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2013)


== Ծանոթագրություններ ==
Կարաբանովշչինա

Կարաբանովշչինա (ռուս.՝ Карабановщина), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիսաշրջան

Կիսաշրջան, շրջանի հատվածը, որի կապանը համարվում է այդ շրջանագծի տրամագիծը, կամ մեկ այլ շրջանի, որը գտնվում է տրամագծերի ծայրերի միջև։
Կիսաշրջանի չափը (1/2) այդ տարածքի շրջանի հետ նույն տրամագիծն է։ Այնպես ինչպես կիսարջանը՝ շրջանը 360°, դրա աղեղը միշտ էլ 180° է։ Եռանկյան անվանական կիսաշրջանը միշտ ուղղանկյուն է։


== Արտաքին հղումներ ==
Semicircle — Mathworld


== Ծանոթագրություններ ==


== Տես նաև ==
Թալեսի թեորեմ
Միրվարիդ Դիլբազի

Միրվարիդ Փաշա կըզը Դիլբազի (ադրբ.՝ Mirvarid Paşa qızı Dilbazi, օգոստոսի 19, 1912(1912-08-19), Մովսեսգյուղ, Ղազախի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - հուլիսի 12, 2001(2001-07-12), Բաքու, Ադրբեջան), ադրբեջանցի խորհրդային բանաստեղծուհի։


== Գործունեություն ==
1934 թվականին լույս է տեսել «Մեր ձայնը» առաջին գիրքը։ «Հայրենիքի սերը» (1942), «Մարտական երգեր» (1942) ժողովածուներում գովերգել է սովետական մարդկանց սխրանքը։
Ստեղծել է քնարական, էպիկական գործեր՝ «Մեզ ի՛նչն է բաժանում», «Ալժիրցի աղջիկը» (1958-1960), «Հարազատ երկրի ճամփաներին» (1964-1966)։ Մանուկների համար գրել է «Գյուլբահար» (1957), «Ջրի ծարավը» (1958) պոեմները։ Թարգմանել է Եվրիպիդեսից, Նիզամիից, Խաքանիից, Ա․ Ս․ Պուշկինից, Տ․ Շնչենկոյից և ուրիշներից։


== Ծանոթագրություններ ==


== Արտաքին հղումներ ==
Ադրբեջանական պոեզիայի մարգարիտը, ռուսերեն
Դամջիլի (Ելիզավետպոլի գավառ)

Դամջիլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ Խանլարի շրջանում։


== Բնակչություն ==
1908 թվականին գյուղն ունեցել է 85 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ռաննիկու

Ռաննիկու (էստ․՝ Ranniku), գյուղ Էստոնիայի Պյարնումաա նահանգի Տիստամաա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուխում

Սուխում (աբխ.՝ Аҟәа /а́куа/, վրաց.՝ სოხუმი /սոխումի/), 1936-1992 թվականներին անվանել են Սուխումի և այս անունով էլ շատ հաճախ հանդես է գալիս։ Աբխազիայի մայրաքաղաքն է։ Բնակչությունը՝ ▲64 441 մարդ (2015)։


== Ստուգաբանություն ==
Վրացերեն մատյաններում այս անունը հիշատակվում է դեռևս 8-րդ դարից։


== Պատմություն ==
Ներկայիս Սուխումի տարածքում մարդիկ ապրել են դեռևս քարի դարից, մոտավորապես 300.000 տարի առաջվանից։ Սա աշխարհի ամենահին քաղաքներից մեկն է։


== Բնակչություն ==
Բնակչությունը՝ ▲64 441 մարդ (2015)։ Հայերը կազմում են քաղաքի բնակչության մոտ 30 %-ը։


== Տեսարժան վայրեր ==
Բեսլեթի կամուրջ
Սուխումի ամրոց
Բագրատի պալատ
Աբխազական մեծ պատ
Բուսաբանական այգի
Սուխումի փարոս
Կարմիր կամուրջ
Սուխումի կապիկների բուծարան


== Քույր քաղաքներ ==
 Տիրասպոլ, Մերձդնեստրի Մոլդովական Հանրապետություն
 Պոդոլսկ, Ռուսաստան
 Ստեփանակերտ, ԼՂՀ
 Ցխինվալ, Հարավային Օսիա
 Կիլմարնոկ, Մեծ Բրիտանիա


== Հայտնի մարդիկ ==


=== Քաղաքում ծնվել են ===
Լեոնիդ Ջահայա (ծն.1932), վրացի փիլիսոփա
Զուրաբ Սոտկիլավա (ծն.1937), վրացի օպերային երգիչ


== Ծանոթագրություններ ==


== Արտաքին հղումներ ==
Պաշտոնական կայք Archived 2011-05-12 at the Wayback Machine.
Եղանակը Սուխումում Archived 2009-08-18 at the Wayback Machine.
Վեբ կամերան Խաղաղության պողոտայի վրա
Սուխում - Աբխազիայի մայրաքաղաք Archived 2010-05-16 at the Wayback Machine.
Սուխում, էքսկուրսիաներ, քաղաքի նկարները
Սանդալ (լիճ)

Սանդալ (կարել.՝ Sandaljärvi), լիճ Կորելյան Հանրապետության Կոնդոպոժսկի շրջանում։


== Ընդհանուր տեղեկություններ ==
Սանդալը Լիճ  գտնվում է Հարավային Կորելիայում Օնեժյան լճից (որի հետ միացած է ջրատարով) դեպի հյուսիս-արեւմուտք։
Ներկայումս իրենից ներկայացնում է Կոնդոպոժյան հէկ-ի  էներգետիկ ջրամբար։ 1928 և 1936 թվականներին կառուցված 2 ամբարտակների շնորհիվ լճում ջրի մակարդակը բարձրացել է 1.5-2 մետրով, իսկ բնական ջրի հոսանքը խախտվել է։ 
Լճի վրա կան բազմաթիվ կղզիներ, ընդհանուր հաշվվում է շուրջ 79 կղզի։ Լիճը թափվող ամենամեծ գետը Տիվիդիյկան է, համաեմատաբար ավելի փոքր են Յագուլկան, Նուրմեժան և Կովկոյը։   
Ափերը հյուսիսում և արևելքում բարձր են, իսկ հարավում և արևմուտքում՝ ցածր։
Նստվածքները մնացորդները ներկայացված են կրով, ավազով և տարբեր քարերով։
Լճում բնակվում են սաղմոն, իշխան, սիգ, տեգ, սաղմոնիկ և բաում այլ ձկնատեսակներ։ 


== Պատմություն ==
XX դարում լճում եղել է ակտիվ նավագնացություն։ Մինչ հեղափոխությունը լճում գործել է բեռնատար շոգենավ, որը պատկանում էր ինժեներ  Մ. Ա. Տոկառսկուն։ 1920-ական թվականներին լճի վրա սկսում են գործել ուղևորափոխադրումներ  շարժիչային նավակներով, որոնք մարդկանց հասցնում էին Կիվաչ։
1926 թվականին բացվում է  «Շիպովկա» Կոնդոպոգա-Սապոխա ուղևորափոխադրումների գիծը։ Նույն ժամանակ գործում էին նաև երկու մարդատար շարժիչաային նավակներ, որոնք նույպես զբաղվում էին ուղևորափոխադրումներով, բայց արդեն մտնելով Տավայգառու և Եռշի։
Հետպատերազմյան ժամանակ, 1947 թվականից 1951թվականը ուղևորափոխադրումները Կոնդոպոգա— Գայմայե — Եռշի — Տիվիդիյա գծով իրականացնում է Կորելյայի և Ֆիննական ԽՍՀ-ի գեետերի և լճերի տրանսպորատային յուրացման վարչության համար 738 շարժիչային նավակը։ 1951 թվականից  մարդատար գծերի աշխատել է  "Սանդալ"մոտոռանավակը, 1954 թվական — "Տիվիդիյա", 1957 թ. — շարժիչային նավակ № 6. 1958 թվական—Բելամորո-Օնեժյան շոգեքարշությունը 1958 թվականի կառուցված
"Судак" մոտոռանավակով։ 1964 թվականին լճի տարածում հայտնվում է նոր  М-172 տեսակի "Մոսկվիչ" շոգենավը։ Նա աշխատել է  Կոնդոպոգա- կղզի Լիչնի-Տիվիդիյա- Եռշի-Կոնդոպոգա գծում, ինչպես նաեւ իրականացրել է տուրիստական չվերթները Կոնդոպոգի բնակիչների համար։ 1980-ական թվականների սկբին գծի վրա  աշխատել է մի փոքր  "Զարյա" նախագծի շոգենավ։ 1984-ին բացվել է արագընթաց գիծ Կոնդոպոգա — Նիգոստռով — Եռշի — կղզի Լիչնի ուղությանբ Զարյա-366Р տեսակի նավի վրա։ Ուղևորափոխադրումները Սանդալ լճի վրա ավարտվել են 1997 թվականին։


== Ծանոթագրություններ ==


== Գրականություն ==
«Сандал, озеро»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Озёра Карелии / Александров Б. М., Зыцарь Н. А., Новиков П. И. и др. — Петрозаводск: Госиздат Карельской АССР, 1959. — 618 с.
Karelia: հանրագիտարան։ 3 տ. / ch խմբ. Ա. Ֆ. Տիտովը։ Տ. 3: P — Ya — Петрозаводск: ԱԳ "ПетроПресс", 2011. — 384 գյուղ։ իլ., քարտեր. ISBN 978-5-8430-0127-8 (թ 3) — Գյուղ 62
Ստրումիցա

Ստրումիցա (նախկինում՝ Ստրումնիցա, մակեդոներեն՝ Струмица), քաղաք Հյուսիսային Մակեդոնիայի Հանրապետության հարավ-արևելքում։ Բնակչությունը կազմում է 35 311 մարդ։ Հանդիսանում է համանուն համայնքի վարչական կենտրոնը։


== Աշխարհագրություն ==
Ստրումնիցա քաղաքը տեղակայված է Մակեդոնիայի հարավ-արևելքում՝ Բուլղարիայի ու Հունաստանի հետ սահմանից ոչ հեռու։ Հարևան քաղաքներն են՝ Վալանդովո, Ռադովիշ (Մակեդոնիա) և Պետրիչ (Բուլղարիա)։ Քաղաքի մոտով է հոսում Ստրումնիցա (Ստրումեշնիցա) գետը։


== Պատմություն ==
Բալկանյան երկրորդ պատերազմի ժամանակ՝ 1913 թվականի հուլիսի 7-ին, քաղաքը բուլղարացիներից խլվել է հույների կողմից։ Բուխարեստի հաշտության պայմանագրից հետո, երբ Ստրումնիցան անցավ Բուլղարիային, Ստրումնիցա ու Գեվգելիա քաղաքների հույն բնակչության մեծ մասը տեղափոխվեց հունական Կիլկիս քաղաք, որ որ գտնվում էր Մակեդոնիայի ներկայիս սահմանից 25 կմ հեռավորության վրա։ Ստրումնիցայից տեղափոխված բազմաթիվ բնակիչներ ունենալու պատճառով Կիլկիսը որոշ ժամանակ կոչվում էր Նոր Ստրումնիցա։ 1919 թվականին կնաված Նեյի-սյուր-Սենի պայմանագրով Ստրումնիցան անցնում է Սերբերի, խորվաթների ու սլովենացիների թագավորությանը։


== Ստրումնիցայի հետ կապ ունեցող հայտնի անձինք ==
Վանգա (մակեդոներեն՝ Ванѓа) (31 հունվարի կամ 26 մարտի, 1911 – 11 օգոստոսի, 1996) – բուլղարացի պայծառատես
Դիմիտրոս Ցիցիմիս – Մակեդոնիայի ու Հունաստանի միավորման համար պայքարի մարտիկ, Ստրումնիցայի բնակիչ
Դուշան Ջամոնյա – մակեդոնական ծագմամբ խորվաթ քանդակագործ, քաղաքի բնակիչ 1928 թվականին
Մալետեյ (Անդոնով) (1832 – 1891) – բուլղարացի եպիսկոպոս, Սոֆիայի մետրոպոլիտ
Գորան Պանդև – ֆուտբոլիստ, քաղաքի բնակիչ 1983 թվականին
Վլատկո Իլիևսկի – բասկետբոլիս, քաղաքի բնակիչ 1980 թվականին
Բորիս Տրայկովսկի – քաղաքական գործիչ, ծնվել է Ստրումիցայի մոտ գտնվող Մուրտինո գյուղում 1956 թվականին, 1999-2004 թվականներին եղել է Մակեդոնիայի նախագահ
Զորան Զաև – քաղաքական գործիչ, քաղաքի բնակիչ 1974 թվականին
Դիմիտրիոս Սեմսիս – ջութակահար, քաղաքի բնակիչ 1883 թվականին


== Ծանոթագրություններ ==


== Արտաքին հղումներ ==
Ստրումիցա համայնքի կայքը (մակեդ.)
Томов, Т. Добромир Хриз, който владееше Просек и Струмица — Анамнеза, Т. 6 (2008), 97-114
Լորաքս

«Լորաքս» (անգլ.՝ Dr. Seuss’ The Lorax՝ «Դոկտոր Սյուզի Լորաքս»), 2012 թվականի ամերիկյան լիամետրաժ անիմացիոն ֆիլմ, ռեժիսոր՝ Քրիս Ռենո և Քայլ Բալդ։ Ստեղծվել է Դոկտոր Սյուզի համանուն գրքի հիման վրա։ Ֆիլմն ստացել է 0+ սահմանափակում։


== Դիպաշար ==
Ոչ հեռավոր ապագա։ Երկրի վրա չի մնացել ոչ մի կենդանի ծառ. նույնիսկ դրանք ստեղծված են պլաստիկից, սակայն ունեին արտասովոր հնարավորություններ՝ լույս են տալիս, երաժշտություն են հնչեցնում և այլն։ Տասներկու տարեկան Թեդը իր սիրելի աղջնակի՝ Օդրիի խնդրանքով փորձում էր գտնել գոնե մի իրական ծառ։ Տատիկի խորհրդով նա քաղաքից դուրս է գալիս, որպեսզի գտնի Նախոդկինսին (Once-ler), որը բնակվում է իր միայնակ տանը։ Նա պատմում է տղային, որ ինքն է մեղավոր ծառերի անհետացման մեջ, մի ժամանակ ամայի հարթավայրերի տեղում եղել էր հիանալի դաշտ, որտեղ աճում էին բազմաթիվ ծառեր, և ապրում էին բազմաթիվ կենդանիներ։ Երիտասարդ տարիներին այդտեղ եկավ Նախոդկինսը, որպեսզի հատի աճող ծառերը, տերևներն օգտագործի՝ ստեղծելու «Ամենապետքական» (Thneed) ունիվերսալ արտադրանք։
Կտրելով առաջինը՝ նա կանչում է անտառային ոգուն՝ Լորաքսին, որը մազոտ և մորուքավոր կենդանու տեսք ուներ, կամ նրան ինչպես անվանում է Նախոդկինսը՝ «փրչոտ մսագնդիկ»։ Նա սկզբում փորձում էր Նախոդկինսին կանգնեցնել ուժով, սակայն հետո նրանից միայն երդում է վերցնում, որ նա չի կտրի ծառերը, այլ ուղղակի կպոկի նրանց տերևները։ Սակայն հասակով հայտնի նրա հարազատներ «Բոլորիկպետքիկները», որոնք ժամանել էին «օգնելու» նրան, համոզում են սկսել կտրել ծառերը։ Նախոդկինսը հարստանում է, սակայն շուտով ամբողջ հովտում չի մնում ոչ մի ծառ։ Նրա հարազատները դրանից հետո հեռանում են նրանից այն պատճառով, որ շահույթ չուներ, իսկ Լորաքսը հեռանում է կենդանիների հովտից և ինքնուրույն թռչելով՝ քարերի վրա թողնում «Եթե միայն» փորագրությունը։
Այս պատմությունը Նախոդկինսը փոխանցել է Թեդին մի քանի օրվա ընթացքում։ Դրա մասին իմանում է Օ’Հերը՝ ընկերության սեփականատերը, որը շշերով մաքուր օդ էր թողարկում, որի համար շահավետ չէր ծառերի ի հայտ գալը, քանի որ բույսերն «անվճար» մաքրում էին օդը։ Նա սպառնում է Թեդին՝ փորձելով ստիպել նրան, որ չգնան քաղաքից, բայց Թեդը կրկին լսում է պատմությունը և Նախոդկինսից ստանում է վերջին կենդանի ծառի սերմը, որը կոչվում էր գետնասունկ ծառ։ Օ’Հերը փորձում է խանգարել տղային՝ ցանելու այն՝ ներգրավելով բնակչության աջակցությունը, որոնց պատմում է ծառերի վտանգների մասին, սակայն Թեդը կարողանում է նրանց իր կողմը գրավել։ Նա ցանում է սերմը քաղաքի կենտրոնում։ Շուտով ամբողջ հովիտը կրկին ծաղկում է, իսկ Նախոդկինսն առաջին անգամ երկար տարիների ընթացքում դուրս է գալիս տնից և տեսնում վերադարձած Լորաքսին, որը գովում էր նրան, որ նա վերջիվերջո ճանաչել է իր մեղավորությունը բնության առաջ, և ընկերները ծիծաղում են և գնում 9-րդ տուն։


== Դերերի հնչյունավորում ==


== Ծանոթագրություններ ==
Ծայրահեղ անհրաժեշտություն

Ծայրահեղ անհրաժեշտություն, քրեական իրավունքում վիճակ, երբ քրեական օրենքով պաշտպանվող շահերին վնաս պատճառելը ծայրահեղ անհրաժեշտության վիճակում հանցագործություն չի համարվում, այսինքն՝ տվյալ անձի կամ այլ անձանց կյանքին, առողջությանը, իրավունքներին և օրինական շահերին, հասարակության կամ պետության շահերին անմիջականորեն սպառնացող վտանգը վերացնելու համար, եթե այդ վտանգը չէր կարելի վերացնել այլ միջոցներով, և թույլ չի տրվել ծայրահեղ անհրաժեշտության սահմանների անցում։
Ծայրահեղ անհրաժեշտության սահմանազանցում է համարվում դիտավորությամբ այնպիսի վնաս պատճառելը, որն ակնհայտորեն չի համապատասխանում սպառնացող վտանգի բնույթին ու աստիճանին և վտանգը վերացնելու հանգամանքներին, եթե օրենքով պաշտպանվող շահերին պատճառվել է կանխված վնասի համեմատությամբ հավասար կամ ավելի մեծ վնաս։


== Տես նաև ==
Անհրաժեշտ պաշտպանություն


== Ծանոթագրություններ ==
Իրիստոնի որդին

«Իրիստոնի որդին» (ռուս.՝ «Сын Иристона»), խորհրդային գեղարվեստական-հրապարակախոսական ֆիլմ, որը բեմադրվել է 1959 թվականին «Լենֆիլմ» կինոստուդիայում ռեժիսոր Վլադիմիր Չեբոտարյովի կողմից։ Ֆիլմի պրեմիերան կայացել է 1960 թվականի հունվարի 19-ին։


== Սյուժե ==
Ֆիլմը ներկայացնում է օս բանաստեղծ, հրապարակախոս և նկարիչ Կոստա Խեթագուրովի կյանքն ու ճակատագիրը։
Սանկտ Պետերբուրգի գեղարվեստի ակադեմիայից հեռացված Կոստա Խեթագուրովը վերադառնում է հայրենի երկիր։ Բացելով նկարչական արվեստանոց՝ նա փորձում է ապրուստի միջոցներ վաստակել,  ընդունում սրբապատկերների պատվերներ։ Իշխանությունների կամայականությունների դեմ ելույթների համար նկարիչը ձերբակալվում է։
Հանքում մի քանի տարի աշխատելուց հետո ծերացած Կոստա Խեթագուրովը կրկին վերադառնում է հայրենիք՝ Իրիստոն։ Այսպես է կոչվում Օսիան օսեթերենով։


== Դերերում ==
Վլադիմիր Տխապսաև – Կոստա Խեթագուրով
Լիա Էլիավա – դերասանուհի Աննա Ալեքսանդրովնա Ցալիկովա
Նինա Ալիսովա – Վլադիկավկազի կանանց պրոգիմնազիայի ղեկավար  Վարվառա Գրիգորի Շրեդերս 
Նիկոլայ Վոլկով ավագ – ցարական փոխանորդ գեներալ Կոխանով 
Պավել Կադոչնիկով – պորուչիկ Ձամբոլատ Ձախսորով 
Վլադիմիր Կոսարև – քանդակագործ Վասիլի Դոբրոխոտով 
Զ. Տուաև – Ցարի
Մաիրբեկ Ցալիկով – ավագ քահանա Ալեքսանդր Իվանովիչ Ցալիկով 
Ֆեոդոր Կալագով – Թայմուրազ 
Ք. Թաուգազով – Գուդալով 
Լյուսյա Վենկովա – Ֆարիզատ


=== Էպիզոդներում ===
Անատոլի Աբրամով
Ց. Ջատիևա
Սերգեյ Կարնովիչ-Վալուա – գեներալ Սմեկալով
Ալեքսանդր Պետրովիչ
Ֆեոդոր Նիկիտին  – պրոֆեսոր Չեռնիշև
Վ. Սարատովսկի
Գ․ Չեռնովալենկո
Գենադի Նիլով
Ֆիլմի նկարահանումներին մասնակցել են օսական երաժշտադրամատիկական թատրոնի արտիստները"


== Նկարհանող խումբ ==
Սցենարի հեղինակներ՝ Ռոման Ֆատուև, Մաքսիմ Ցագարաև
Բեմադրող ռեժիսոր՝ Վլադիմիր Չեբոտարև
Գլխավոր օպերատոր՝ Էդուարդ Ռոզովսկի
Գլխավոր նկարիչ՝ Սեմյոն Մալկին
Ռեժիսոր՝ Մ. Շեյնին
Կոմպոզիտոր՝ Իլյա Գաբարաև
Հնչյունային օպերատոր՝ Նիկոլայ Կոսարև
Խմբագիր՝ Վ. Օստաշևսկայա
Խորհրդատուներ՝ Ա. Խադարցևա, Խաջումար Ցոպանով
Լենինգրադի պետական ֆիլհարմոնիայի նվագախումբ
Դիրիժոր՝ Վերոնիկա Դուդարովա
Ֆիլմի տնօրեն՝ Վլադիմիր Բեսպրոզվաննի


== Ծանոթագրություններ ==


== Արտաքին հղումներ ==
««Сын Иристона»»։ Արխիվացված է օրիգինալից 2011-06-24-ին։ Վերցված է 2012-02-08   Аннотированный каталог фильмов киностудии «Ленфильм» 1918—2003
««Сын Иристона»»։ Фильмы։ Энциклопедия отечественного кино։ Արխիվացված է օրիգինալից 2014-12-21-ին։ Վերցված է 2013-11-19  
««Сын Иристона»»։ Статья։ Онлайн энциклопедия Кирилла и Мефодия։ Վերցված է 2013-11-19 .
Сын Иристона // Энциклопедия кино. — 2010.
Պառցի (գյուղ, Պիլվա շրջան)

Անվան այլ կիրառումների համար տե՛ս՝ ՊառցիՊառցի (էստ․՝ Partsi), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 91 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նոյա (քաղաք)

Նոյա (իսպ.՝ Noia), քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Նոյա շրջանի կազմի մեջ։ Տարածքը՝ 37.2 կմ2։ Բնակչությունը՝ 14808 (2007 թվականին)։


== Պատկերասրահ ==

		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Գալինոպորնի

Գալինոպորնի (հուն․՝ Γαληνόπορνη, թուրքերեն՝ Kaleburnu), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 333 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Կավթիսխևի

Կավթիսխևի (վրաց.՝ კავთისხევი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 720 մետր բարձրության վրա։ Շրջկենտրոն Կասպից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 864 մարդ։


== Ծանոթագրություններ ==
Մովզեն դը Սենտ Կրուա

Մովզեն դը Սենտ Կրուա (ֆր.՝ Mauvezin-de-Sainte-Croix), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09184։


== Բնակչություն ==
Համայնքի բնակչությունը 2008 թվականին կազմում էր 43 մարդ։


== Տնտեսություն ==
2007 թվականի տվյալներով 28 աշխատունակ տարիքի մարդկանցից (15-64 տարեկան) 21-ը տնտեսապես ակտիվ էին, 7-ը անգործունակ (ակտիվության ցուցանիշը 75,0 %, 1999 թվականին եղել է՝ 75,0 %)։ 21 աշխատունակ բնակիչներից 20-ը աշխատում էին (12 տղամարդ և 8 կին), անաշխատանք էր 1-ը (կին)։ 7 անգործունակ մարդկանցից 3-ը թոշակառու, 4-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մովզեն դը Սենտ Կրուա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-16 
«Մովզեն դը Սենտ Կրուա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26